เป็นฝีข้างอวัยวะเพศหญิงค่ะควรกินยาอะไรค่ะ ปวดมากๆเลยค่ะ
สวัสดีค่ะ Aukaikในกรณีนี้ไม่แน่ใจว่าได้พบแพทย์เพื่อยืนยันการวินิจฉัยแล้วหรือไม่ ก้อนคล้ายฝีที่อวัยวะเพศหญิงอาจเกิดจาก- มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลิน ทำให้เกิดเป็นก้อนปวด บวม แดง อาจมีหนองคั่งข้างใน ลักษณะคล้ายฝี- ฝีที่บริเวณอวัยวะเพศ เป็นตุ่มหนองขนาดค่อนข้างใหญ่ กดเจ็บ ปวด บวม มีไข้- เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ- ตุ่มแพ้จากการสัมผัส อาจจะคันด้วยได้- รูขุมขนอักเสบ ร่วมกับมีติดเชื้อทำให้มีลักษณะเป็นตุ่มหนองถ้าเป็นกลุ่มฝีจริงนั้น การรักษาอาจจะเป็นการได้รับยาฆ่าเชื้อตามที่แพทย์สั่ง และถ้ามีหนองคั่งอยู่มาก แพทย์อาจพิจารณาทำการกรีดระบายหนองการดูแลตัวเองเบื้องต้น ใช้น้ำเปล่าสะอาดล้างได้ ไม่เอาสบู่ถูโดยตรง ไม่สวนล้างช่องคลอด รักษาความสะอาดไม่ให้อับชื้น งดการมีเพศสัมพันธ์ ยังไม่เอายาอะไรมาทาเอง ไม่เอามือไปบีบหรือแกะที่บริเวณที่เป็นก้อนฝี